પ્રદૂષણ નિયંત્રણ બોર્ડના નિયત માપદંડ અનુસાર વર્તમાન સમયે જળ સંશોધનની પ્રણાલી મોંઘી સાબિત થાય છે અને તે પૂરતા પ્રમાણમાં ઉપયોગી સાબિત થઈ નથી. તેથી હવે નદીઓમાં જે રીતે પ્રદૂષણ ફેલાઈ રહ્યું છે તેને રોકવા આપણે બધાએ સામૂહિક પ્રયાસ કરવા પડશે. આ માટે નદીઓનાં શુદ્ધિકરણ માટે જે પ્રયાસો થઈ રહ્યા છે તેમા આપણે બધાંએ સહયોગ આપવો પડશે.મધ્યપ્રદેશમાં વન અને અન્ય કુદરતી સંપત્તિ છે. તેથી આ રાજ્યમાંથી નર્મદા નદી પસાર થાય છે તેમાં પ્રદૂષણ ફેલાઈ રહ્યું છે. તેને રોકવાની ખાસ આવશ્યકતા છે. નદીઓને માતા તરીકે માનવામાં આવે છે ત્યારે જો આપણે જ આપણી માતા ગણાતી નદીઓની દરકાર નહિ લઈએ તો નદીઓની પવિત્રતા કેવી રીતે જળવાઈ શકશે? કારણ નદીઓમાં જે રીતે પ્રદૂષણ ફેલાઈ રહ્યું છે તેના કારણે તેની પવિત્રતા જળવાતી નથી.અને પાણી પ્રદૂષિત બનતાં તેનો ઉપયોગ કરનારા લોકો વિવિધ રોગનો ભોગ બનવા લાગે છે. તેથી નદીની પવિત્રતા જાળવવા માટે આપણે જ કોઈ પહેલ કરવી પડશે. અન્યથા નદીઓમાં વધતું જતું પ્રદુષણ એક દિવસ આપણા માટે જીવવાનું પણ મુશ્કેલ બનાવી દેશે.